### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. september 2025 har vedtaget Magistratens foranstående indstilling af 2. september 2025.

###

Indstillingen vedrører anlægsregnskaber for bevillinger givet i perioden 2006 til 2012.

### Resume

Teknik og Miljø aflægger anlægsregnskab for en række projekter, som er bevilget i perioden 2006 til 2012 med oprydning som formål. Anlægsbevillingerne foreslås afsluttet nu, da de har løbet over en periode på mellem 12-18 år.

Peter Bruun er endnu ikke endeligt afsluttet, hvilket gør det vanskeligt fortsat at foretage økonomiopfølgning. Der resterer fortsat salg og byggemodningsudgifter på flere af bevillingerne. I forhold til disse anlægsbevillingerne anmodes om nye.

Der aflægges regnskab for 10 anlægsprojekter. Samlet set har der været udgiftsanlægsbevillinger for 250,5 mio. kr. og indtægtsanlægsbevillinger for 667,6 mio. kr. Disse 10 projekter har dermed haft en samlet nettoanlægsindtægtsbevilling på 417,1 mio. kr. Det samlede nettoindtægtsforbrug på de 10 anlægsprojekter har været på 276,6 mio. kr. Afvigelsen mellem anlægsbevillingerne og forbruget er dels udtryk for mindreudgifter/merindtægter og dels merudgifter/mindreindtægter. Disse beskrives i sagen og fremgår af bilag 2.

Afvigelserne er løbende indregnet i de årlige rammebeløb for byggemodningen og grundsalget under grundsalgsområdet, ligesom rådighedsbeløbene på de nye bevillinger indgår under de nuværende rammebeløb for grundsalgsområdet. Endvidere er grundsalgsindtægterne nedskrevet i forbindelse med anlægseftersynet i budget 2025. Nærværende indstilling med aflæggelse af anlægsregnskaber er derfor udelukkende af teknisk karakter uden betydning for kommunekassen.

### Beslutningspunkter

Det indstilles:

At 1) anlægsregnskaberne for anlægsprojekterne oplistet i bilag 1 godkendes med de i bilag 2 anførte afvigelser fra bevillingerne.

At 2) der anmodes om ti anlægsbevillinger på i alt 68,1 mio. kr. i indtægter og 23,5 mio. kr. i udgifter jf. afsnit 6. Rådighedsbeløbene afholdes indenfor de årlige rammebeløb på hhv. grundsalg og byggemodning.

### Borgmesterens Afdelings påtegning

Fremsendes til Magistraten. Det bemærkes, at aflæggelsen af en del af anlægsregnskaberne ikke overholder tidsfristen på 3 mdr. fra afslutningen af anlægget. Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 02-09-2025

Cecilie Christoffersen: 15

Fremsendes til [adresse] med bemærkning, at Magistraten i mødet den 2. september 2025 anbefaler, at byrådet tiltræder Magistratsafdelingen for Teknik og Miljøs indstilling af 12. maj 2025.

Kurt Jensen deltog ikke i sagens behandling.